Немалка роля за ръста на популярността на продукцията на компанията изиграват няколко куриозни произшествия с дроновете DJI. През януари 2015 г. един дрон DJI Phantom губи контрол от своя небрежен стопанин (нетрезвен сътрудник на американското разузнаване) и се разбива на поляната пред Белия дом, което предизвиква широко отразяване на случая в пресата по целия свят. По-опасен е случаят през април 2015 г., когато дрон със знак за радиация (и натоварен с радиоактивна почва от мястото на аварията на АЕЦ „Фукушима-1“) се приземява на покрива на резиденцията на премиер-министъра на Япония Шиндзо Абе. "„Не мисля, че си струва да придаваме на тези истории някакво значение. Те даже ни помогат“", казва Ван Тао, създателят на DJI. Програмното осигуряване на коптерите DJI след тези случаи е модифицирано така, че дроновете да не могат да летят в близост до аеродруми и „забранени зони“.